**NOTĂ DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| ***Secțiunea 1***  ***Titlul actului normativ***  **ORDONANȚĂ DE URGENȚĂ**  **pentru modificarea și completarea Ordonanţei Guvernului nr. 58/1998**  **privind organizarea şi desfăşurarea activităţii de turism în România** | | | | | | |
| ***Secțiunea a 2-a***  ***Motivul emiterii actului normativ*** | | | | | | |
| 1. Descrierea situației actuale | Dezvoltarea și promovarea României din punct de vedere turistic constituie unul dintre obiectivele prioritare ale strategiei naționale în domeniul turismului, fiind un factor important în evoluția circulației turistice interne și internaționale.  Dezvoltarea turismului indiferent de forma sa implică politici coordonate nu numai ale autorităților, dar și implicarea altor domenii cu impact asupra dezvoltării turismului în general. De asemenea, necesită implicarea activă a tuturor actorilor cheie interesați, într-un proces de tip de jos în sus și prin crearea unei sistem de guvernanță multi-nivel atât pe verticală, cât și pe orizontală.  Lipsa coordonării public/privat, laic/religios, cultură/turism sau mediu/turism influențează negativ dezvoltarea destinațiilor în condițiile existenței unor resurse limitate, financiare și umane. Comunitățile trebuie să conserve/restaureze patrimoniul, dar în același timp să creeze un parteneriat viabil între sectorul public și privat, pentru organizarea și conducerea destinației. De asemenea, actorii cheie sunt cei care pot exprima și articula principalele provocări și nevoi de la nivel local și pot sprijini inițierea și implementarea unor măsuri, politici și proiecte concrete prin care acestea pot fi adresate eficient și cu impact pe termen lung. Conlucrarea celor două sectoare, alături de protejarea, conservarea, promovarea patrimoniului cultural, în spațiul rural (unde se poate observa o identitate distinctă a României) sau urban, determină dezvoltarea destinației.  Astfel, complexitatea proceselor care determină dezvoltarea unei destinații turistice, a unei forme de turism la nivelul unei anumite destinații turistice, a dus, în ultima perioadă, la transformarea profundă a conceptului de parteneriat pentru dezvoltare. Chiar în absența unui cadru legislativ pentru definirea Parteneriatului Public Privat, autoritățile publice din cadrul destinațiilor turistice și reprezentanții sectorului privat, alături de organizații neguvernamentale, au înțeles rolul primordial al unor structuri organizaționale, care să acționeze în două direcții strategice: gândirea celor mai bune politici de dezvoltare pentru destinație, coordonarea acestora, care să permită o dezvoltare planificată și, respectiv, implementarea acestor politici.  În opinia Organizației Mondiale a Turismului ,,managementul coordonat al tuturor elementelor care creează o destinație turistică (atracții, acces, marketing, resurse umane, imagine și prețuri) reprezintă Organizația de Management al Destinației. În opinia acelorași autori, două sunt principalele atribuții ale acestor organizații: „marketingul pe plan extern și dezvoltarea destinației pe plan intern”[[1]](#footnote-1).  Organizațiile de Management al Destinației (O.M.D.) reprezintă o nouă formă de gestionare a destinațiilor turistice care permite dezvoltarea turismului, cu implicații directe în creșterea circulației turistice, a volumului de încasări din turism atât la nivel local, cât și la nivel național.  Crearea unei O.M.D. trebuie să respecte o serie de principii generale, dintre care cele mai importante, în opinia noastră, sunt:   * cadrul legal național și, dacă există, cel local; * să reprezinte societatea în întregul ei; * să constituie un parteneriat în care viziunea generală să fie binele comun, și nu individual; * să reprezinte sectorul public – foarte important în mod special din punctul de vedere al respectării normelor legale în destinație, al conexiunilor dintre domeniile de interes, turism, mediu, cultură, dar și al domeniilor cu influență la nivel local: educație, sănătate, economie etc; * să reprezinte sectorul privat din domeniul turismului, dar și din domeniile conexe (cu accent pe cultură sau mediu, în funcție de profilul destinației); * să implice actori importanți din destinație, organizațiile neguvernamentale din domeniu sau domenii apropiate (cultură, mediu etc), administratori ai ariilor naturale protejate, etc.   Prin Planul National de Redresare si Rezilienta au fost stabilite jaloane, tinte si indicatori la COMPONENTA C11. TURISM ȘI CULTURĂ coraborat cu Planul de acțiune pentru valorificarea patrimoniului cultural în vederea sporirii competitivității sectorului turismului din România aprobat prin Ordinul comun al Ministerului Investițiilor și Proiectelor Europene( Nr 352/30.03.2022), a Ministerului Antreprenoriatului și Turismului( 698/31.03.2022) și a Ministerului Culturii(nr. 2776/31.03.2022) după cum urmează:  **326 - R1. Operaționalizare a organizațiilor de management al destinației (OMD-uri)**  Descriere jalon: Ministerul Antreprenoriatului si Turismului a identificat zonele de destinație optime pe baza următoarelor criterii: — capacitatea lor de a atrage turiști internaționali; — promovarea transformării socioeconomice durabile/ecologice în zonele rurale și defavorizate, în complementaritate cu componenta Fondul local (de exemplu, în ceea ce privește zonele rurale funcționale); — potențialul de creare de noi locuri de muncă  *Rolul* Ministerului Antreprenoriatului și Turismului a fost de a cartografia toate zonele optime de destinație pentru organizațiile de management al destinației (OMD-uri) din România pe baza următoarelor criterii:   1. - capacitatea lor de a atrage turiști naționali și internaționali; 2. - promovarea transformării socio-economice durabile/ecologice în zonele rurale și defavorizate, în complementaritate cu componenta Fondul local (de exemplu, în ceea ce privește zonele rurale funcționale); 3. - potențialul de creare de noi locuri de muncă.   **Termenul de realizare final a fost finalul trimestrului 1. 2022 -Indeplinit**  **327 - R1. Operaționalizare a organizațiilor de management al destinației (OMD-uri)**  Descriere jalon: Intrarea în vigoare a cadrului legislativ printr-un act normativ, care va include o descriere clară a mecanismului de finanțare pentru sprijinirea dezvoltării rețelei de OMD-uri și un model clar de guvernanță strategică, respectiv modul de funcționare a acestuia pe verticală și modalitatea de constituire a structurilor de guvernanță pe orizontală.  *Responsabilitatea* îndeplinirii acțiunii este a Ministerului Antreprenoriatului și Turismului.  *Rolul* Ministerului Antreprenoriatului și Turismului este de a crea cadrul care va include descrierea clară a mecanismului de finanțare pentru sprijinirea dezvoltării rețelei de OMD-uri regionale și locale (organizații de management al destinației) și un model solid de guvernanță multi-nivel pe verticală și pe orizontală.  Un OMD se va înființa luând în considerare unitățile geografice (județe, localități) cu obiectivul de a promova turismul local sau regional.  **Termenul de realizare final este finalul trimestrului 3, 2022**  **328 - R1. Operaționalizare a organizațiilor de management al destinației (OMD-uri)**  Descriere jalon: Legislația va include o descriere clară a mecanismului de finanțare pentru sprijinirea dezvoltării rețelei de OMD-uri regionale și locale (organizații de management al destinației) și un model solid de guvernanță. Principalele elemente ale cadrului juridic vor fi următoarele: - scopul legislației, definirea OMD-urilor la diferite niveluri teritoriale, precum și a OMD­urilor tematice; - identificarea membrilor; - criteriile minime pentru ca o destinație să fie eligibilă să formeze un OMD pentru a reprezenta destinația; - forma de organizare – OMD-ul va avea o adunare generală, un consiliu de administrație și personalul care va reprezenta partea executivă. OMD-urile vor fi înregistrate cu dispoziții statutare, pentru a avea o strategie și un plan de acțiune, pentru a dispune de fondurile necesare pentru punerea în aplicare a strategiei. În ceea ce privește membrii, OMD-ul va fi un organism reprezentativ al operatorilor economici din domeniul turismului de destinație, al asociațiilor de turism și al altor părți interesate relevante și al autorităților publice de la nivel local sau județean; - descrierea atribuțiilor consiliului de administrație și ale adunării generale; - sistemul de vot și procesul decizional; - mecanismul de finanțare  **329- R1. Operaționalizare a organizațiilor de management al destinației (OMD-uri)**  Descriere jalon: Guvernul va înființa 8 organizații de management al destinației (în concordanță cu jalonul 328), incluzând toate entitățile relevante care își desfășoară activitatea în sectoarele turismului și culturii într-o anumită zonă; acestea vor fi conduse de Comitetul executiv al OMD-urilor. Responsabilitatea pentru rezultatele organizațiilor de management al destinației este partajată între Ministerul Economiei, Antreprenoriatului și Turismului și Comitetul executiv al OMD-urilor. Instituirea și operaționalizarea organizațiilor de management al destinației se vor baza pe Recomandările Organizației pentru Cooperare și Dezvoltare Economică (OCDE) incluse în studiul „Operaționalizarea organizațiilor de management al destinației” | | | | | |
| 11 În cazul actelor normative care transpun legislație comunitară sau creează cadrul pentru aplicarea directă a acesteia. | Prezentul act normativ nu se referă la acest subiect. | | | | | |
| 2. Schimbări preconizate | Obiectivul urmărit prin prezentul act normativ este de actualizare a cadrului legislativ actualpentru operaționalizarea Organizațiilor de Management al Destinatiilor si anume a Ordonanţei Guvernului nr. 58/1998 privind organizarea şi desfăşurarea activităţii de turism în România, publicată în Monitorul Oficial al României, Partea I, nr. 309 din 26 august 1998, aprobată cu modificări şi completări prin Legea nr. 755/2001, cu modificările şi completările ulterioare.  Organizația de management al destinației este asociație sau federație de utilitate publică, prin derogare de la prevederile cap. VI din Ordonanța Guvernului nr. 26/2000 cu privire la asociații și fundații, aprobată cu modificări și completări prin Legea nr. 246/2005, cu modificările și completările ulterioare, in baza avizului emis de autoritatea centrala in domeniul turismului.  (1) Organizația de management al destinației se constituie ca asociație sau federație, în temeiul Ordonanței Guvernului nr. 26/2000, aprobată cu modificări și completări prin Legea nr. 246/2005, cu modificările și completările ulterioare.  (2) Organizația de management al destinației locală se înființează pe baza asocierii unității/lor administrativ-teritoriale prin autoritatea publică locală din componența destinației cu plătitori de taxă specială pentru promovare turistică conform dispozițiilor legale în vigoare și/sau alte entități care plătesc cotizație conform statutului organizației de management al destinației, respectiv:  a) membri din cadrul destinației ai confederațiilor/federațiilor patronale reprezentative, cu activități în domeniul turismului;  b) organizații patronale locale;  c) angajatori din cadrul destinației turistice;  d) asociații profesionale și alte structuri asociative înființate conform legii.  (3) Organizația de management al destinației județeană se înființează pe baza asocierii unității administrativ-teritoriale prin autoritatea publică județeană din componența destinației cu plătitori ai cotizației de membru conform Statutului, respectiv:  a) organizații de management al destinației locale de pe raza județului;  b) unități administrativ-teritoriale de pe raza județului prin autoritatea publică locală care nu face parte dintr-o organizație de management al destinației locală;  c) alte entități care plătesc cotizație conform statutului organizației de management al destinației.  (4) Organizația de management al destinației regională reprezintă entitatea formată din una sau mai multe organizații de management județene care elaborează și implementează politica de dezvoltare și marketing turistic pentru următoarele regiuni:  1. Banat - Crișana  2. Bucovina  3. Dobrogea  4. Maramureș  5. Muntenia  6. Moldova  7. Oltenia  8. Transilvania  (5) La nivel național se înființează Oficiul Național pentru Turism, ai cărui membrii sunt autoritatea administraţiei publice centrale responsabilă în domeniul turismului, alte autorități ale administraţiei publice centrale, organizațiile de management al destinației regionale, organizațiile de management al destinației județene, alte entități publice sau private relevante în turismul național, organism consultativ cu rol în realizarea și coordonarea strategiei de marketing a destinației România. Statutul și regulamentul de organizare și funcționare al Oficiului Național pentru Turism se aprobă prin ordin al ministrului antreprenoriatului și turismului.  Organizația de management al destinației dobândește personalitate juridică și recunoașterea statutului de utilitate publică de la data înscrierii în Registrul Asociațiilor și Fundațiilor aflat la grefa judecătoriei în a cărei circumscripție își are sediul, prin derogare de la prevederile cap. VI din Ordonanţa Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare, care reglementează recunoaşterea unei asociaţii sau fundaţii ca fiind de utilitate publică. | | | | | |
| 3. Alte informații | Nu au fost identificate | | | | | |
| ***Secțiunea 3***  ***Impactul socioeconomic al actului normativ*** | | | | | | |
| 1. Impactul macroeconomic | Reforma urmărește măsuri prioritar legislative, constând în crearea și adoptarea cadrului necesar pentru operaționalizarea Organizațiilor de Management al Destinației (OMD) în vederea creșterii competitivității sectorului turistic românesc și a promovării transformării socio-economice durabile. Prin operaționalizarea organismelor de management al destinației se urmărește creșterea calității experiențelor și a serviciilor la nivelul destinațiilor turistice. Astfel, se va realiza un program național de asistență tehnică a managementul destinațiilor (de tip formare formatori), dar și operaționalizarea organismelor de management al destinației. Reforma vizează la nivel operațional măsuri soft, precum digitalizare, certificare verde a destinațiilor, finanțare a cursurilor de specializare pentru personal. | | | | | |
| 11. Impactul asupra mediului concurențial și domeniului ajutoarelor de stat | Actul normativ nu se referă la acest subiect | | | | | |
| 2. Impactul asupra mediului de afaceri | Actul normativ nu se referă la acest subiect | | | | | |
| 21. Impactul asupra sarcinilor administrative | Actul normativ nu se referă la acest subiect | | | | | |
| 22. Impactul asupra întreprinderilor mici și mijlocii | Actul normativ nu se referă la acest subiect | | | | | |
| 3. Impactul social | Actul normativ nu se referă la acest subiect | | | | | |
| 4. Impactul asupra mediului | Actul normativ nu se referă la acest subiect | | | | | |
| 5. Alte informații | Nu au fost identificate | | | | | |
| ***Secțiunea 4***  ***Impactul financiar asupra bugetului general consolidat, atât pe termen scurt, pentru anul curent, cât și pe termen lung (5 ani)*** | | | | | | |
| - mii lei - | | | | | | |
| **Indicatori** | **Anul curent** | **Următorii ani** | | | | **Media pe 5 ani** |
| 1 | 2 | 3 | 4 | 5 | 6 | 7 |
|  | **2022** | **2023** | **2024** | **2025** | **2026** |  |
| **1. Modificări ale veniturilor bugetare, plus/minus, din care:** | - | - | - | - | - | - |
| *a) buget de stat, din acesta:* | - | - | - | - | - | - |
| (i) impozit pe profit | - | - | - | - | - | - |
| (ii) impozit pe venit | - | - | - | - | - | - |
| *b) bugete locale:* | - | - | - | - | - | - |
| (i) impozit pe profit | - | - | - | - | - | - |
| *c) bugetul asigurărilor sociale de stat:* | - | - | - | - | - | - |
| (i) contribuții de asigurări | - | - | - | - | - | - |
| **2. Modificări ale cheltuielilor bugetare plus/minus, din care:** |  |  |  |  |  |  |
| *a) buget de stat, din acesta:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri și servicii | - | - | - | - | - | - |
| *b) bugete locale:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri și servicii | - | - | - | - | - | - |
| *c) bugetul asigurărilor sociale de stat:* | - | - | - | - | - | - |
| (i) cheltuieli de personal | - | - | - | - | - | - |
| (ii) bunuri și servicii | - | - | - | - | - | - |
| **3. Impact financiar, plus/minus, din care:** |  |  |  |  |  |  |
| *a) bugetul de stat* | - | - | - | - | - | - |
| *b) bugete locale* | - | - | - | - | - | - |
| **4. Propuneri pentru acoperirea creșterii cheltuielilor bugetare** | - | - | - | - | - | - |
| **5. Propuneri pentru a compensa reducerea veniturilor bugetare** | - | - | - | - | - | - |
| **6. Calcule detaliate privind fundamentarea modificărilor veniturilor și/sau cheltuielilor bugetare** | - | - | - | - | - | - |
| **7. Alte informații** | Nu au fost identificate | | | | | |
| ***Secțiunea 5***  ***Efectele actului normativ asupra legislației în vigoare*** | | | | | | |
| 1. Măsuri normative necesare pentru aplicarea prevederilor actului normativ:  a) acte normative în vigoare ce vor fi modificate sau abrogate, ca urmare a intrării în vigoare a actului normativ;  b) acte normative ce urmează a fi elaborate în vederea implementării noilor dispoziții. | Actul normativ nu se referă la acest subiect. | | | | | |
| 11. Compatibilitatea actului normativ cu legislația în domeniul achizițiilor publice. | Actul normativ nu se referă la acest subiect. | | | | | |
| 2. Conformitatea actului normativ cu legislația comunitară în cazul proiectelor care transpun prevederi comunitare | Actul normativ nu se referă la acest subiect. | | | | | |
| 3. Măsuri normative necesare aplicării directe a actelor normative comunitare | Actul normativ nu se referă la acest subiect. | | | | | |
| 4. Hotărâri ale Curții de Justiție a Uniunii Europene | Actul normativ nu se referă la acest subiect. | | | | | |
| 5. Alte acte normative și/sau documente internaționale din care decurg angajamente | Actul normativ nu se referă la acest subiect. | | | | | |
| 6. Alte informații | Nu au fost identificate | | | | | |
| ***Secțiunea 6***  ***Consultările efectuate în vederea elaborării actului normativ*** | | | | | | |
| 1. Informații privind procesul de consultare cu organizații neguvernamentale, institute de cercetare și alte organisme implicate | * Au avut loc 6 întâlniri regionale ale ministrului cu reprezentanți ai industriei de turism în județele Constanța, Brașov, Argeș, Iași, Suceava, Bacău, întâlniri în cadrul cărora s-a discutat inclusiv tema dezvoltării OMD-urilor; * În data de 11 ianuarie a.c. a fost organizată prima întâlnire de lucru cu reprezentanții Agențiilor de Dezvoltare Regională, ai altor instituții publice centrale și locale, precum și asociații din domeniu; * Grupul tehnic de lucru a avut 5 întâlniri până în acest moment. Aspectele dezbătute au fost legate de cadrul legislativ și criteriile în baza cărora vor fi selectate zonele optime pentru înființarea OMD-urilor; * Propuneri de criterii au fost transmise de către Alianța Pentru Turism, precum și de către Federația Patronatelor din Industria Ospitalității din România. Acestea au fost discutate atât în ședințele grupului tehnic de lucru, precum și analizate la nivelul structurilor specializate de la nivelul Ministerului Antreprenoriatului și Turismului; * În data de 02 martie a.c., M.A.T. a transmis membrilor Grupului de lucru, în vederea formulării de propuneri și observații, documentul de lucru “**Cartografierea destinațiilor optime**”**,** elaborat la nivelul Ministerului Antrepenoriatului și Turismului. Proiectul, consolidat cu observațiile primite, a fost analizat de membrii Grupului de lucru cu ocazia întâlnirilor din datele de **09 martie a.c., respectiv 15 martie a.c.**   Cartografierea zonelor de destinație optime a fost realizată pe baza criteriilor din CID și a criteriilor stabilite în grupul tehnic de lucru, criterii însoțite de indicatori obiectivi, cu surse statistice oficiale, astfel: | | | | | |
| 2. Fundamentarea alegerii organizațiilor cu care a avut loc consultarea, precum și a modului în care activitatea acestor organizații este legată de obiectul actului normativ | Consultarile au avut loc cu structuri asociative din domeniul turismului:  Federația Patronatelor din Turismul Românesc, Alianța Pentru Turism, Federația Patronatelor din Industria Ospitalității din România, reprezentanți ai autorităților publice locale (Uniunea Națională a Consiliilor Județene din România, Asociația Municipiilor din România și Asociația Orașelor din România) precum și reprezentanți ai Institutul Național de Cercetare și Dezvoltare în Turism | | | | | |
| 3. Consultările organizate cu autoritățile administrației publice locale, în situația în care actul normativ are ca obiect activități ale acestor autorități, în condițiile Hotărârii Guvernului nr. 521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative | Consultarile au avut loc cu reprezentanți ai autorităților publice locale (Uniunea Națională a Consiliilor Județene din România, Asociația Municipiilor din România și Asociația Orașelor din România | | | | | |
| 4. Consultările desfășurate în cadrul consiliilor interministeriale, în conformitate cu prevederile Hotărârii Guvernului nr. 750 / 2005 privind constituirea consiliilor interministeriale permanente | Actul normativ nu se referă la acest subiect. | | | | | |
| 5. Informații privind avizarea de către:  a) Consiliul Legislativ  b) Consiliul Suprem de Apărare a Țării  c) Consiliul Economic și Social  d) Consiliul Concurenței  e) Curtea de Conturi | Prezentul proiect de act normativ necesită avizul Consiliului Legislativ și Consiliului Economic și Social. | | | | | |
| 6. Alte informații | Nu au fost identificate | | | | | |
| ***Secțiunea 7***  ***Activități de informare publică privind elaborarea și implementarea actului normativ*** | | | | | | |
| 1. Informarea societății civile cu privire la necesitatea elaborării actului normativ | Au fost întreprinse demersurile legale prevăzute de art. 7 din Legea nr. 52/2003 privind transparenţa decizională în administraţia publică, republicată, proiectul de act normativ fiind postat pe site-ul MAT în data de .......... | | | | | |
| 2. Informarea societății civile cu privire la eventualul impact asupra mediului în urma implementării actului normativ, precum și efectele asupra sănătății și securității cetățenilor sau diversității biologice | Actul normativ nu se referă la acest subiect. | | | | | |
| 3. Alte informații | Nu au fost identificate | | | | | |
| ***Secțiunea 8***  ***Măsuri de implementare*** | | | | | | |
| 1. Măsurile de punere în aplicare a actului normativ de către autoritățile administrației publice centrale și /sau locale – înființarea unor noi organisme sau extinderea competențelor instituțiilor existente | Crearea de Organizații de Management al Destinației (O.M.D.) reprezintă o nouă formă de gestionare a destinațiilor turistice care permite dezvoltarea turismului, cu implicații directe în creșterea circulației turistice, a volumului de încasări din turism atât la nivel local, cât și la nivel național. | | | | | |
| 2. Alte informații | Nu au fost identificate | | | | | |

Față de cele prezentate, a fost promovat prezentul proiect de ***Ordonanță de urgență a Guvernului pentru modificarea și completarea Ordonanţei Guvernului nr. 58/1998 privind organizarea şi desfăşurarea activităţii de turism în România,*** care în forma prezentată a fost avizat de către instituțiile interesate și pe care îl supunem spre adoptare.

**MINISTRUL ANTREPRENORIATULUI ȘI TURISMULUI**

**Constantin – Daniel CADARIU**

**AVIZĂM FAVORABIL:**

**MINISTRUL DEZVOLTĂRII, LUCRĂRILOR PUBLICE ȘI ADMINISTRAȚIEI**

**Attila-Zoltán CSEKE**

**MINISTRUL FINANȚELOR**

**Adrian CÂCIU**

**MINISTRUL JUSTIȚIEI**

**Marian - Cătălin PREDOIU**

1. Raport Organizația Mondială a Turismului, aprilie 2017, pag. 4 [↑](#footnote-ref-1)